KOMMISSIONENS FORORDNING (EF) Nr. 1456/97 af 25. juli 1997 om fastsættelse for produktionsåret 1997/98 af støttebeløbet for dyrkning af druer bestemt til produktion af visse sorter tørrede druer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager (1), særlig artikel 7, stk. 5, og

ud fra følgende betragtninger:

Artikel 7, stk. 1, andet afsnit, i forordning (EF) nr. 2201/96 indeholder kriterierne for fastsættelse af støtten til dyrkning af druer bestemt til produktion af tørrede druer af sultanas- og Moscatelsorterne og af korender;

i henhold til artikel 7, stk. 1, tredje afsnit, i forordning (EF) nr. 2201/96 kan støtten gradueres efter, hvilken druesort der er tale om, og under hensyntagen til andre faktorer, der kan indvirke på udbyttet; denne graduering bør foretages ved hjælp af en koefficient, der udtrykker forholdet mellem gennemsnitsudbyttet pr. druesort og det samlede gennemsnitsudbytte; for sultanassorternes vedkommende bør støtten ydermere variere efter, om det drejer sig om arealer, der er angrebet af phylloxera eller er blevet genbeplantet for mindre end fem år siden, eller om andre arealer;

det bør dog fastsættes, at arealer med et udbytte, der ligger under en bestemt tærskel, som varierer efter de pågældende sorter, ikke skal betragtes som arealer med specificerede afgrøder i forbindelse med støtteordningens anvendelse; der skal derfor ikke ydes støtte for dyrkning af sådanne arealer;

den støtte, der ydes til producenter, der genbeplanter deres vinarealer for at bekæmpe phylloxera, bør fastlægges på de betingelser, der er fastsat i artikel 7, stk, 4, i førnævnte forordning (EF) nr. 2201/96;

ved kontrollen af de arealer, der er udlagt til produktionen af druer, er der ikke konstateret nogen overskridelse af det garanterede maksimumsareal, som er fastsat i artikel 4 i Kommissionens forordning (EØF) nr. 2911/90 af 9. oktober 1990 om gennemførelsesbestemmelser for ydelse af støtte for dyrkning af visse druesorter, der skal tørres (2), senest ændret ved forordning (EF) nr. 2614/95 (3);

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Produkter Forarbejdet på Basis af Frugt og Grøntsager -

UDSTEDT FØLGENDE FORORDNING:

Artikel 1

1. Hektarstøtten for produktionsåret 1997/98, der strækker sig fra den 1. september 1997 til den 31. august 1998, for dyrkning af druer bestemt til produktion af tørrede druer af sultanas- og Moscatelsorterne og af korender, jf. artikel 7, stk. 1, i forordning (EF) nr. 2201/96, er anført i bilaget.

2. Ved anvendelsen af artikel 7, stk. 1, andet afsnit, i forordning (EF) nr. 2201/96 betragtes arealer med et hektarudbytte på under:

- 1 800 kg tørrede druer af sultanas, der er angrebet af phylloxera eller genplantet for mindre end fem år siden

- 2 800 kg tørrede druer af de andre sultanas

- 2 000 kg tørrede druer af korender

- 500 kg tørrede druer af Moscatelsorterne

ikke som arealer med specificerede afgrøder. Der udbetales ikke støtte for dyrkning af nævnte produkter på disse arealer.

3. Medlemsstaterne træffer de fornødne foranstaltninger for at kontrollere minimumsudbyttet.

Artikel 2

I medfør af artikel 7, stk. 4, i forordning (EF) nr. 2201/96 fastsættes hektarstøtten til producenter, der genbeplanter deres vinarealer for at bekæmpe phylloxera, til 3 917 ECU/ha.

De berørte medlemsstater vedtager de administrative bestemmelser, som er nødvendige for ydelsen af denne støtte.

Artikel 1, stk. 2, anvendes ikke i så tilfælde.

Artikel 3

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes fra den 1. september 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. juli 1997.

På Kommissionens vegne

Franz FISCHLER

Medlem af Kommissionen

(1) EFT nr. L 297 af 21. 11. 1996, s. 29.

(2) EFT nr. L 278 af 10. 10. 1990, s. 35.

(3) EFT nr. L 268 af 10. 11. 1995, s. 7.

BILAG

STØTTE TIL PRODUKTION AF TØRREDE DRUER

>TABELPOSITION>